Държавен вестник, бр. 32, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  32
Смесената експертна комисия допълнител­
но ще проучи възможността за изграждане 
на съвместна сграда за граничния контролно-
пропускателен пункт и уреждането на всички 
правни и регулаторни въпроси, произтичащи 
от общото ползване на тези помещения.
Съвместната експертна комисия ще работи 
и ще взема решения в съответствие с указа­
нията на правителствата на двете страни и 
ще се състои от делегациите на договарящите 
се страни.
Член 4
Всички спорове, които могат да възникнат 
във връзка с тълкуването и прилагането на 
това споразумение, се отнасят до Съвместната 
експертна комисия, посочена в член 3 от него. 
Ако в тримесечен срок Съвместната експертна 
комисия не може да предложи взаимно прием­
ливо решение, спорът се решава посредством 
преговори между двете правителства.
Член 5
Това споразумение влиза в сила от датата 
на получаване на втората от нотите, с кои­
то договарящите се страни се нотифицират 
взаимно, че са изпълнени всички процедури, 
предвидени в национално им законодателство 
за влизане в сила на Споразумението.
Това споразумение е подписано в Атина на 
11 януари 2010 г. в два екземпляра на българ­
ски, гръцки и английски език, като всички 
текстове са еднакво автентични. В случай 
на различия по отношение на тълкуването 
текстът на английски език има предимство.
За правителството на 
Република България: 
Марин Райков,
зам.-министър на 
външните работи
За правителството на 
Република Гърция: 
Димитрис Друцас, 
зам.-министър на 
външните работи
2246
МЕМОРАНДУМ
за сътрудничество в областта на европей­
ската интеграция и в рамките на Комисията 
НАТО – Украйна между Министерството на 
външните работи на Република България 
и Министерството на външните работи на 
Украйна
(Одобрен с Решение № 656 от 31 октомври 
2013 г. на Министерския съвет. В сила от 
8 ноември 2013 г.)
Министерството на външните работи на 
Република България и Министерството на 
външните работи на Украйна, наричани по-
нататък „Страни“,
Като се ръководят от разпоредбите на 
Договора за приятелски отношения и съ­
трудничество между Република България и 
Украйна от 5 октомври 1992 г., както и на 
други двустранни документи, подписани от 
тях в духа на партньорство и взаимноизгодно 
сътрудничество, 
Като вземат предвид позитивния резултат 
от Декларацията за по-нататъшно развитие и 
задълбочаване на сътрудничеството между Ре­
публика България и Украйна от 24 март 1998 г., 
Като се опират на Декларацията за сътруд­
ничество между Министерството на външните 
работи на Република България и Министер­
ството на външните работи на Украйна в об­
ластта на европейската и евроатлантическата 
интеграция от 14 април 2004 г.,
Като вземат предвид статута на Република 
България като държава – член на Европейския 
съюз и НАТО,
Като отчитат желанието на Украйна за 
политическо асоцииране и икономическа 
интеграция с ЕС, както и готовността на 
Република България да окаже подкрепа на 
Украйна в постигането на тази цел,
Изразявайки надежда, че на Срещата на 
върха по Източното партньорство във Вилнюс 
през ноември 2013 г. Украйна ще подпише 
Споразумението за асоцииране с ЕС, изпъл­
нявайки необходимите изисквания;
Като се стремят към максимално използ­
ване на потенциала на двете страни с цел 
задълбочаване на взаимноизгодното сътруд­
ничество, 
Съзнавайки отговорността на двете страни 
за по-нататъшно засилване на сътрудничество­
то, сигурността, стабилността, демокрацията и 
икономическия просперитет в Черноморския 
регион,
Като отчитат резултатите от съществу­
ващото сътрудничество в Организацията на 
обединените нации, Организацията за сигур­
ност и сътрудничество в Европа, Комисията 
НАТО – Украйна, Евроатлантическия съвет за 
партньорство, Организацията за Черноморско 
икономическо сътрудничество и други между­
народни организации и регионални формати,
Като се стремят да насърчават установява­
нето на по-близки двустранни отношения и да 
развиват активно сътрудничество в областите 
от взаимен интерес, 
Като вземат предвид Споразумението за 
партньорство и сътрудничество между Ев­
ропейския съюз и неговите страни-членки и 
Украйна, 
Като вземат предвид Дневния ред за асо­
цииране ЕС – Украйна и инициативата на ЕС 
„Източно партньорство“, Хартата за специално 
партньорство между НАТО и Украйна от 9 
юли 1997 г., както и клаузите от заключител­
ното комюнике от срещата на Северноатлан­
тическия Съвет на НАТО на ниво външни 
министри от 3 декември 2008 г., че Комисията 
НАТО – Украйна ще играе централна роля в